title: Provedbena uredba Komisije (EU) 2019/398 оd 8. ožujka 2019. o izmjeni Uredbe (EZ) br. 616/2007 u pogledu dodatnih carinskih kvota u sektoru mesa peradi i o odstupanju od te uredbe za godinu kvote 2018./2019.

text:
                  13.3.2019

                  HR

                  Službeni list Europske unije

                  L 71/18

         PROVEDBENA UREDBA KOMISIJE (EU) 2019/398
         оd 8. ožujka 2019.
         o izmjeni Uredbe (EZ) br. 616/2007 u pogledu dodatnih carinskih kvota u sektoru mesa peradi i o odstupanju od te uredbe za godinu kvote 2018./2019.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) i (b),
         budući da:

                     (1)

                     Europska unija i Narodna Republika Kina („Kina”) potpisale su 18. rujna 2018. Sporazum u obliku razmjene pisama, („Sporazum”) o rješavanju spora DS492 Europska unija – Mjere koje utječu na carinske povlastice za određene proizvode od mesa peradi. Potpisivanje Sporazuma u ime Europske unije odobreno je Odlukom Vijeća (EU) 2018/1252 (2), a njegovo sklapanje Odlukom Vijeća (EU) 2019/143 (3).

                     (2)

                     U skladu sa Sporazumom Europska unija trebala bi otvoriti nekoliko carinskih kvota za određene proizvode od mesa peradi.

                     (3)

                     Uredbom Komisije (EZ) br. 616/2007 (4) predviđeno je otvaranje određenih uvoznih carinskih kvota Unije u sektoru mesa peradi podrijetlom iz Brazila, Tajlanda i drugih trećih zemalja i upravljanje tim kvotama.

                     (4)

                     Stoga je primjereno izmijeniti Uredbu (EZ) br. 616/2007 kako bi se uzele u obzir carinske kvote koje se trebaju otvoriti na temelju Sporazuma.

                     (5)

                     Sporazumom je kao datum stupanja na snagu predviđen 1. travnja 2019. Stoga bi se za carinske kvote koje se trebaju staviti na raspolaganje na temelju Sporazuma količine proizvoda od mesa peradi za godinu kvote 2018./2019. trebale izračunati prema načelu razmjernosti, uzimajući u obzir datum stupanja na snagu Sporazuma. Za razdoblje kvote koje započinje 1. srpnja 2019. trebale bi se staviti na raspolaganje cjelokupne godišnje količine proizvoda od mesa peradi u okviru Sporazuma.

                     (6)

                     S obzirom na to da se nekim kvotama za proizvode od mesa peradi dodijeljenima Kini treba upravljati na tromjesečnoj osnovi i da će razdoblje podnošenje zahtjeva za tromjesečje koje započinje 1. travnja 2019. isteći do stupanja na snagu Sporazuma, količine u okviru Sporazuma za razdoblje od 1. travnja do 30. lipnja 2019. trebale bi se staviti na raspolaganje od dana primjene ove Uredbe, koji bi trebao biti dan stupanja na snagu Sporazuma.

                     (7)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Izmjene Uredbe (EZ) br. 616/2007
            Uredba (EZ) br. 616/2007 mijenja se kako slijedi:

                        1.

                        U članku 1. stavak 1. zamjenjuje se sljedećim:

                           „1.   Carinske kvote iz Priloga I. ovoj Uredbi ovime se otvaraju za uvoz proizvoda obuhvaćenih sporazumima između Unije i Brazila, Unije i Tajlanda, Unije i Kine, kako je odobreno odlukama Vijeća 2007/360/EZ, 2012/792/EU (*1) i (EU) 2019/143 (*2).
                           Carinske kvote otvaraju se na godišnjoj osnovi za razdoblje od 1. srpnja do 30. lipnja.

                           (*1)  Odluka Vijeća 2012/792/EU od 6. prosinca 2012. o sklapanju Sporazuma u obliku razmjene pisama između Europske unije i Brazila u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu EU-a priloženom GATT-u iz 1994., i Sporazuma u obliku razmjene pisama između Europske unije i Tajlanda u skladu s člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija za prerađeno meso peradi predviđenih u obvezujućem rasporedu EU-a priloženom GATT-u iz 1994. (SL L 351, 20.12.2012., str. 47.)."

                           (*2)  Odluka Vijeća (EU) 2019/143 od 28. siječnja 2019. o sklapanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi (SL L 27, 31.1.2019., str. 2.).”"

                        2.

                        Članak 3. zamjenjuje se sljedećim:

                           „Članak 3.

                              1.   S iznimkom kvota iz skupina br. 3, 4B, 5B, 6B, 6C i 10, količina utvrđena za godišnje kvotno razdoblje dijeli se na četiri podrazdoblja kako slijedi:

                                          (a)

                                          30 % od 1. srpnja do 30. rujna;

                                          (b)

                                          30 % od 1. listopada do 31. prosinca;

                                          (c)

                                          20 % od 1. siječnja do 31. ožujka;

                                          (d)

                                          20 % od 1. travnja do 30. lipnja.

                              2.   Godišnja količina utvrđena za kvote iz skupina br. 3, 4B, 5B, 6B, 6C i 10 ne smije se dijeliti na podrazdoblja.

                              3.   Godišnjim količinama utvrđenima za kvote iz skupina br. 5 A i 5B upravlja se tako da se u prvom koraku dodjeljuju prava uvoza, a u drugom izdaju uvozne dozvole.”

                        3.

                        Članak 4. mijenja se kako slijedi:

                                    (a)

                                    stavak 4. zamjenjuje se sljedećim:

                                       „4.   Odstupajući od članka 6. stavka 1. Uredbe (EZ) br. 1301/2006, za skupine br. 3, 6 A, 6B, 6C, 6D i 8 svaki podnositelj može podnijeti više od jednog zahtjeva za izdavanje uvozne dozvole za proizvode u jednoj skupini ako su ti proizvodi podrijetlom iz više od jedne zemlje. Zasebni zahtjevi za svaku zemlju podrijetla moraju se dostaviti istodobno nadležnom tijelu države članice. Oni se smatraju jednim zahtjevom u smislu najveće količine iz stavka 5. ovog članka.”

                                    (b)

                                    stavak 6. zamjenjuje se sljedećim:

                                       „6.   Osim za skupine br. 3, 6 A, 6B, 6C, 6D i 8. dozvole obvezuju na uvoz iz zemlje koja je navedena. Za skupine na koje se odnosi ta obveza, zemlja podrijetla upisuje se u polje 8. na zahtjevu i na samoj dozvoli, a riječ „da” označava se križićem.”

                        4.

                        U članku 5. stavak 2. zamjenjuje se sljedećim:

                           „2.   Sredstvo osiguranja od 50 EUR za 100 kilograma polaže se u trenutku podnošenja zahtjeva za izdavanje dozvole za skupine br. 2, 3, 6 A, 6B, 6C, 6D, 8, 9 i 10. Za skupine br. 1, 7, 4 A, 4B i 7 sredstvo osiguranja iznosi 10 EUR za 100 kilograma, a za zahtjeve za dodjelu izvoznih prava za skupine br. 5 A i 5B sredstvo osiguranja iznosi 35 EUR za 100 kilograma.”

                        5.

                        U članku 6. stavku 3. drugi podstavak zamjenjuje se sljedećim:
                        „Za skupine br. 3, 4B, 5B, 6B, 6C i 10. ne primjenjuje se obavijest iz točke (a) prvog podstavka.”

                        6.

                        Članak 8. zamjenjuje se sljedećim:

                           „Članak 8.

                              1.   Puštanje robe u slobodan promet u okviru kvota iz članka 1. ove Uredbe podliježe podnošenju potvrde o podrijetlu koju su izdala nadležna kineska (za skupine br. 9 i 10), brazilska (za skupine br. 1, 4 A, 4B i 7) ili tajlandska (za skupine br. 2, 5 A i 5B) tijela u skladu s člancima 57., 58. i 59. Provedbene uredbe Komisije (EU) 2015/2447 (*3).

                              2.   Stavak 1. ne primjenjuje se na skupine br. 3, 6 A, 6B, 6C, 6D i 8.

                           (*3)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).”"

                        7.

                        Prilog I. zamjenjuje se tekstom utvrđenim u Prilogu ovoj Uredbi.

            Članak 2.
            Odstupanja od Uredbe (EZ) br. 616/2007 za godinu kvote 2018./2019.

               1.   Odstupajući od Uredbe (EZ) br. 616/2007 u pogledu kvota koje odgovaraju skupinama br. 6C, 6D, 9 i 10 iz Priloga I. toj uredbi, kako je izmijenjena člankom 1. točkom (7) ove Uredbe, za godinu kvote 2018./2019. stavljaju se na raspolaganje sljedeće količine izračunane prema načelu razmjernosti:

                           (a)

                           za redni broj 09.4266: 15 tona;

                           (b)

                           za redni broj 09.4267: 15 tona;

                           (c)

                           za redni broj 09.4268: 1 250 tona;

                           (d)

                           za redni broj 09.4269: 1 500 tona;

                           (e)

                           za redni broj 09.4283: 150 tona.

               2.   Odstupajući od Uredbe (EZ) br. 616/2007 u pogledu kvota koje odgovaraju skupinama br. 6C, 6D, 9 i 10 utvrđenima u Prilogu I. toj Uredbi, kako je izmijenjeno člankom 1. točkom (7) ove Uredbe, za godinu kvote 2018./2019. primjenjuju se sljedeća pravila:

                           (a)

                           zahtjevi za izdavanje uvozne dozvole za skupine 6C i 10 podnose se u razdoblju od 8. do 15. kalendarskog dana, najkasnije do 13:00 sati po briselskom vremenu, od datuma od kojeg se primjenjuje ova Uredba;

                           (b)

                           zahtjevi za izdavanje uvozne dozvole za podrazdoblje od 1. travnja do 30. lipnja 2019. za skupine 6D i 9 podnose se u razdoblju od 8. do 15. kalendarskog dana, najkasnije do 13:00 sati po briselskom vremenu, od datuma od kojeg se primjenjuje ova Uredba;

                           (c)

                           države članice obavješćuju Komisiju o ukupnoj količini za koju je podnesen zahtjev, razvrstano prema rednom broju i podrijetlu, najkasnije 7. radnog dana od isteka roka za podnošenje zahtjeva iz točaka (a) i (b);

                           (d)

                           uvozne dozvole izdaju se od 7. do najkasnije 12. radnog dana od isteka roka za obavješćivanje iz točke (c);

                           (e)

                           države članice od 16. do 31. svibnja 2019. obavješćuju Komisiju o ukupnim količinama za koje su izdale dozvole.

            Članak 3.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. travnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  Odluka Vijeća (EU) 2018/1252 od 18. rujna 2018. o potpisivanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi (SL L 237, 20.9.2018., str. 2.).

            (3)  Odluka Vijeća (EU) 2019/143 od 28. siječnja 2019. o sklapanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi (SL L 27, 31.1.2019., str. 2.).

            (4)  Uredba Komisije (EZ) br. 616/2007 od 4. lipnja 2007. o otvaranju i predviđanju upravljanja carinskim kvotama Zajednice u sektoru mesa peradi podrijetlom iz Brazila, Tajlanda i drugih trećih zemalja (SL L 142, 5.6.2007., str. 3.).

            PRILOG

                     „PRILOG I.

                        Meso peradi, soljeno ili u salamuri
                         (1)

                                 Država

                                 Skupina br.

                                 Učestalost upravljanja

                                 Redni broj

                                 Oznaka KN

                                 Carina

                                 Godišnja količina
                                 (u tonama)

                                 Najmanja količina po zahtjevu

                                 Najveća količina po zahtjevu

                                 Brazil

                                 1

                                 Tromjesečno

                                 09.4211

                                 ex 0210 99 39

                                 15,4 %

                                 170 807

                                 100 t

                                 10 %

                                 Tajland

                                 2

                                 Tromjesečno

                                 09.4212

                                 ex 0210 99 39

                                 15,4 %

                                 92 610

                                 100 t

                                 5 %

                                 Ostale

                                 3

                                 Godišnje

                                 09.4213

                                 ex 0210 99 39

                                 15,4 %

                                 828

                                 10 t

                                 10 %

                        Pripravci od mesa peradi osim purećeg mesa

                                 Država

                                 Skupina br.

                                 Učestalost upravljanja

                                 Redni broj

                                 Oznaka KN

                                 Carina

                                 Godišnja količina
                                 (u tonama)

                                 Najmanja količina po zahtjevu

                                 Najveća količina po zahtjevu

                                 Brazil

                                 4 A

                                 Tromjesečno

                                 09.4214

                                 1602 32 19

                                 8 %

                                 79 477

                                 100 t

                                 10 %

                                 09.4251

                                 1602 32 11

                                 630 EUR/t

                                 15 800

                                 100 t

                                 10 %

                                 09.4252

                                 1602 32 30

                                 10,9 %

                                 62 905

                                 100 t

                                 10 %

                                 4B

                                 Godišnje

                                 09.4253

                                 1602 32 90

                                 10,9 %

                                 295

                                 10 t

                                 100 %

                                 Tajland

                                 5 A

                                 Tromjesečno

                                 09.4215

                                 1602 32 19

                                 8 %

                                 160 033

                                 100 t

                                 10 %

                                 09.4254

                                 1602 32 30

                                 10,9 %

                                 14 000

                                 100 t

                                 10 %

                                 09.4255

                                 1602 32 90

                                 10,9 %

                                 2 100

                                 10 t

                                 10 %

                                 09.4256

                                 1602 39 29

                                 10,9 %

                                 13 500

                                 100 t

                                 10 %

                                 5B

                                 Godišnje

                                 09.4257

                                 1602 39 21

                                 630 EUR/t

                                 10

                                 10 t

                                 100 %

                                 09.4258

                                 ex 1602 39 85  (2)

                                 10,9 %

                                 600

                                 10 t

                                 100 %

                                 09.4259

                                 ex 1602 39 85  (3)

                                 10,9 %

                                 600

                                 10 t

                                 100 %

                                 Ostale

                                 6 A

                                 Tromjesečno

                                 09.4216

                                 1602 32 19

                                 8 %

                                 11 443

                                 10 t

                                 10 %

                                 09.4260

                                 1602 32 30

                                 10,9 %

                                 2 800

                                 10 t

                                 10 %

                                 6B

                                 Godišnje

                                 09.4261 (4)

                                 1602 32 11

                                 630 EUR/t

                                 340

                                 10 t

                                 100 %

                                 09.4262

                                 1602 32 90

                                 10,9 %

                                 470

                                 10 t

                                 100 %

                                 09.4263 (5)

                                 1602 39 29

                                 10,9 %

                                 220

                                 10 t

                                 100 %

                                 09.4264 (5)

                                 ex 1602 39 85  (2)

                                 10,9 %

                                 148

                                 10 t

                                 100 %

                                 09.4265 (5)

                                 ex 1602 39 85  (3)

                                 10,9 %

                                 125

                                 10 t

                                 100 %

                                 6C

                                 Godišnje

                                 09.4266 (6)

                                 1602 39 29

                                 10,9 %

                                 60

                                 10 t

                                 100 %

                                 09.4267 (6)

                                 1602 39 85

                                 10,9 %

                                 60

                                 10 t

                                 100 %

                                 Erga omnes

                                 6D

                                 Tromjesečno

                                 09.4268

                                 1602 32 19

                                 8 %

                                 5 000

                                 10 t

                                 10 %

                                 Kina

                                 9

                                 Tromjesečno

                                 09.4269

                                 1602 39 29

                                 10,9 %

                                 6 000

                                 10 t

                                 10 %

                                 Kina

                                 10

                                 Godišnje

                                 09.4283

                                 1602 39 85

                                 10,9 %

                                 600

                                 10 t

                                 100 %

                        Pripravci od purećeg mesa

                                 Država

                                 Skupina br.

                                 Učestalost upravljanja

                                 Redni broj

                                 Oznaka KN

                                 Carina

                                 Godišnje količina
                                 (u tonama)

                                 Najmanja količina po zahtjevu

                                 Najveća količina po zahtjevu

                                 Brazil

                                 7

                                 Tromjesečno

                                 09.4217

                                 1602 31

                                 8,5 %

                                 92 300

                                 100 t

                                 10 %

                                 Ostale

                                 8

                                 Tromjesečno

                                 09.4218

                                 1602 31

                                 8,5 %

                                 11 596

                                 10 t

                                 10 %

               ”

               (1)  Primjenjivost preferencijalnih dogovora određuje se na temelju oznake KN i pod uvjetom da je meso soljeno ili u salamuri meso peradi obuhvaćeno oznakom KN 0207.

               (2)  Prerađeno meso patke, guske ili biserke s masenim udjelom mesa peradi ili klaoničkih proizvoda od 25 % ili većim, ali manjim od 57 %.

               (3)  Prerađeno meso patke, guske ili biserke s masenim udjelom mesa peradi ili klaoničkih proizvoda manjim od 25 %.

               (4)  Osim Brazila, uključujući Tajland.

               (5)  Osim Tajlanda, uključujući Brazil.

               (6)  Osim Kine


title: Provedbena uredba Komisije (EU) 2019/430 оd 18. ožujka 2019. o izmjeni Uredbe (EU) br. 1178/2011 u pogledu korištenja ograničenih privilegija bez nadzora prije izdavanja dozvole pilota lakog zrakoplova (Tekst značajan za EGP.)

text:
                  19.3.2019

                  HR

                  Službeni list Europske unije

                  L 75/66

         PROVEDBENA UREDBA KOMISIJE (EU) 2019/430
         оd 18. ožujka 2019.
         o izmjeni Uredbe (EU) br. 1178/2011 u pogledu korištenja ograničenih privilegija bez nadzora prije izdavanja dozvole pilota lakog zrakoplova
         (Tekst značajan za EGP)
         EUROPSKA KOMISIJA
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 23. stavak 1.,
         budući da:

                     (1)

                     U poddijelu B Priloga I. („dio-FCL”) Uredbi Komisije (EU) br. 1178/2011 (2) utvrđuju se zahtjevi za dozvolu pilota lakog zrakoplova („LAPL”).

                     (2)

                     U skladu s člankom 12. stavkom 2.a točkom 3. Uredbe (EU) br. 1178/2011 države članice do 8. travnja 2020. mogu primjenjivati nacionalna pravila za izdavanje dozvola koja omogućuju raniji pristup određenim privilegijama pilota u usporedbi s LAPL-om. Ta nacionalna pravila za izdavanje dozvola upotrebljavaju se i za modularni tečaj osposobljavanja za LAPL, pri čemu završetak određenih modula za osposobljavanje za LAPL omogućuje raniji pristup određenim privilegijama prije izdavanja LAPL-a.

                     (3)

                     Države članice u kojima se organizira takvo modularno osposobljavanje za LAPL obavijestile su Komisiju i Agenciju Europske unije za sigurnost zračnog prometa („Agencija”) da se njime promiču sportsko zrakoplovstvo i aktivnosti rekreacijskih pilota. To je u skladu s ciljevima Plana za opće zrakoplovstvo kojim se nastoji stvoriti proporcionalniji, fleksibilniji i proaktivniji regulatorni sustav. (3)

                     (4)

                     Prema članku 4. stavku 7. Uredbe (EU) br. 1178/2011 države članice mogu pilotima učenicima odobriti da prije izdavanja LAPL-a i podložno određenim uvjetima bez nadzora upravljaju jednomotornim klipnim avionom s maksimalnom masom polijetanja koja ne prelazi 2 000 kg.

                     (5)

                     Radi promicanja fleksibilnijeg regulatornog sustava općeg zrakoplovstva trebalo bi izmijeniti članak 4. stavak 7. Uredbe (EU) br. 1178/2011 kako bi se državama članicama omogućilo da, uzimajući u obzir potrebni stupanj osposobljavanja nužan za postizanje potrebne razine pilotske vještine, pilotima učenicima koji pohađaju osposobljavanje za LAPL odobre korištenje ograničenih privilegija bez nadzora nakon završetka određenih modula osposobljavanja, a prije nego što ispune sve zahtjeve potrebne za izdavanje LAPL-a za avione, helikoptere, jedrilice ili balone.

                     (6)

                     Ako izdaju takva odobrenja pilotima učenicima u skladu s člankom 4. stavkom 7. Uredbe (EU) br. 1178/2011, države članice trebale bi o tome periodički obavješćivati Komisiju i Agenciju te bi trebale pratiti takva odobrenja kako bi održale prihvatljivu razinu sigurnosti zračnog prometa.

                     (7)

                     Nadalje, trebalo bi izmijeniti članak 4. stavak 8. Uredbe (EU) br. 1178/2011 kako bi se produljilo razdoblje tijekom kojeg države članice mogu izdati odobrenje za korištenje posebnih ograničenih privilegija za upravljanje zrakoplovom u instrumentalnim uvjetima leta prije nego što pilot udovolji svim potrebnim uvjetima za izdavanje ovlaštenja za instrumentalno letenje. To je proširenje nužno do uvođenja osnovnog ovlaštenja za instrumentalno letenje.

                     (8)

                     Mjere predviđene ovom Uredbom predložene su u Mišljenju br. 08/2017 koje je izdala Agencija na temelju članka 19. stavka 1. Uredbe (EZ) br. 216/2008 Europskog parlamenta i Vijeća (4).

                     (9)

                     Mjere predviđene ovom Uredbom u skladu su s mišljenjem Odbora osnovanog člankom 127. Uredbe (EU) 2018/1139,

               DONIJELA JE OVU UREDBU:

            Članak 1.
            Članak 4. Uredbe (EU) br. 1178/2011 mijenja se kako slijedi:

                        (1)

                        stavak 7. zamjenjuje se sljedećim:

                           „7.   Država članica može odobriti pilotu učeniku koji pohađa tečaj osposobljavanja za LAPL da koristi ograničene privilegije bez nadzora prije nego što udovolji svim zahtjevima potrebnima za izdavanje LAPL-a podložno sljedećim uvjetima:

                                       (a)

                                       područje primjene privilegija zasniva se na procjeni sigurnosnog rizika koju obavlja država članica, uzimajući u obzir potrebni stupanj osposobljavanja nužan za postizanje potrebne razine pilotske vještine;

                                       (b)

                                       privilegije su ograničene na sljedeće:

                                                   i.

                                                   cijelo državno područje države članice koja izdaje odobrenje ili dijelove tog područja;

                                                   ii.

                                                   zrakoplove registrirane u državi članici koja izdaje odobrenje;

                                                   iii.

                                                   avione i helikoptere, koji su jednomotorni klipni zrakoplovi s maksimalnom masom polijetanja koja ne prelazi 2 000 kg, jedrilice i balone;

                                       (c)

                                       osposobljavanje koje se provodi prema odobrenju imatelju takvog odobrenja koji se prijavi za izdavanje LAPL-a priznaje država članica na temelju preporuke ATO-a ili DTO-a;

                                       (d)

                                       država članica dostavlja periodične izvještaje i procjene sigurnosnih rizika Komisiji i Agenciji svake tri godine;

                                       (e)

                                       države članice prate korištenje odobrenja izdanih na temelju ovog stavka kako bi osigurale prihvatljivu razinu sigurnosti zračnog prometa i poduzele odgovarajuće mjere u slučaju povećanog sigurnosnog rizika ili bilo kojih drugih sigurnosnih pitanja.”;

                        (2)

                        u stavku 8. u uvodnoj rečenici „8. travnja 2019.” zamjenjuje se riječima „8. travnja 2021.”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 212, 22.8.2018., str. 1.

            (2)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).

            (3)  https://www.easa.europa.eu/easa-and-you/general-aviation/general-aviation-road-map

            (4)  Uredba (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (SL L 79, 19.3.2008., str. 1.).


title: Provedbena uredba Komisije (EU) 2019/444 оd 19. ožujka 2019. o izmjeni Provedbene uredbe (EU) 2015/2447 u pogledu obrazaca za obveze jamca i uključivanja troškova zračnog prijevoza u carinsku vrijednost zbog povlačenja Ujedinjene Kraljevine iz Unije

text:
                  20.3.2019

                  HR

                  Službeni list Europske unije

                  L 77/61

         PROVEDBENA UREDBA KOMISIJE (EU) 2019/444
         оd 19. ožujka 2019.
         o izmjeni Provedbene uredbe (EU) 2015/2447 u pogledu obrazaca za obveze jamca i uključivanja troškova zračnog prijevoza u carinsku vrijednost zbog povlačenja Ujedinjene Kraljevine iz Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 6. stavak 3. točku (b), članak 76. točku (a) i članak 100. stavak 1. točku (b),
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori se prestaju primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine od te obavijesti odnosno od 30. ožujka 2019., osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje.

                     (2)

                     Ako se Ugovori prestanu primjenjivati na Ujedinjenu Kraljevinu i u Ujedinjenoj Kraljevini, na robu koja je iz nje unesena na carinsko područje Unije trebat će se primjenjivati carine. U skladu s člankom 71. Uredbe (EU) br. 952/2013 troškovi prijevoza do mjesta na kojem je roba unesena u carinsko područje Unije trebaju se uključiti u carinsku vrijednost uvezene robe. Postotci ukupnih troškova zračnog prijevoza koji se uključuju u carinsku vrijednost robe utvrđeni su u Prilogu 23-01 Provedbenoj uredbi Komisije (EU) 2015/2447 (2). Nakon povlačenja iz Unije Ujedinjenu Kraljevinu treba dodati na odgovarajući popis trećih zemalja u tom Prilogu.

                     (3)

                     Obrasci za obveze jamca utvrđeni su u prilozima 32-01, 32-02 i 32-03 te u poglavljima VI. i VII. Priloga 72-04. Na tim se obrascima navode države članice i ostale ugovorne stranke Konvencije o zajedničkom provoznom postupku (3), kako je izmijenjena Odlukom br. 1/2017 Zajedničkog odbora EU-EFTA o zajedničkom provozu (4) („Konvencija”). Kada se Ugovori prestanu primjenjivati na Ujedinjenu Kraljevinu, ona se na tim obrascima više ne bi trebala navoditi među državama članicama. Međutim, Ujedinjena Kraljevina izrazila je želju za pristupanjem Konvenciji kao zasebna ugovorna stranka od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini te je ispunila zahtjeve za pristupanje toj Konvenciji. Bude li zaista pristupila toj Konvenciji, potrebno ju je na obrascima za obveze jamca navesti među ostalim ugovornim strankama Konvencije.

                     (4)

                     Ova bi Uredba trebala hitno stupiti na snagu. Odredbe ove Uredbe koje se odnose na uključivanje troškova zračnog prijevoza iz Ujedinjene Kraljevine u carinsku vrijednost i na brisanje upućivanja na Ujedinjenu Kraljevinu iz dijela obrazaca za obveze jamca namijenjenih državama članicama trebale bi se primjenjivati od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini, osim ako do tog datuma stupi na snagu sporazum o povlačenju sklopljen s Ujedinjenom Kraljevinom. Odredbe koje se odnose na uključivanje upućivanja na Ujedinjenu Kraljevinu na popis ostalih ugovornih stranaka Konvencije u obrascima za obveze jamca trebale bi se primjenjivati od datuma pristupanja Ujedinjene Kraljevine Konvenciji kao zasebna ugovorna stranka, osim ako sporazum o povlačenju sklopljen s Ujedinjenom Kraljevinom stupi na snagu sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini.

                     (5)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Provedbena uredba (EU) 2015/2447 mijenja se kako slijedi:

                        (1)

                        u Prilogu 23-01 u zadnjem retku prvog stupca tablice („Zona Q”) dodaju se sljedeće riječi:
                        „, Ujedinjena Kraljevina”.

                        (2)

                        u Prilogu 32-01 točka 1. mijenja se kako slijedi:

                                    (a)

                                    nakon riječi „Kraljevina Švedska” brišu se riječi „Ujedinjena Kraljevina Velike Britanije i Sjeverne Irske”;

                                    (b)

                                    nakon riječi „Republike Turske” umeću se riječi „Ujedinjene Kraljevine Velike Britanije i Sjeverne Irske”;

                        (3)

                        u Prilogu 32-02 točka 1. mijenja se kako slijedi:

                                    (a)

                                    nakon riječi „Kraljevina Švedska” brišu se riječi „Ujedinjena Kraljevina Velike Britanije i Sjeverne Irske”;

                                    (b)

                                    nakon riječi „Republike Turske” umeću se riječi „Ujedinjene Kraljevine Velike Britanije i Sjeverne Irske”;

                        (4)

                        u Prilogu 32-03 točka 1. mijenja se kako slijedi:

                                    (a)

                                    nakon riječi „Kraljevina Švedska” brišu se riječi „te Ujedinjena Kraljevina Velike Britanije i Sjeverne Irske”;

                                    (b)

                                    nakon riječi „Republike Turske” umeću se riječi „Ujedinjene Kraljevine Velike Britanije i Sjeverne Irske”;

                        (5)

                        u Prilogu 72-04 dio II. mijenja se kako slijedi:

                                    (a)

                                    u poglavlju VI. u polju 7. nakon riječi „Turska —” umeću se riječi „Ujedinjena Kraljevina —”;

                                    (b)

                                    u poglavlju VII. u polju 6. nakon riječi „Turska —” umeću se riječi „Ujedinjena Kraljevina —”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Članak 1. stavak 1., članak 1. stavak 2. točka (a), članak 1. stavak 3. točka (a) i članak 1. stavak 4. točka (a) primjenjuju se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.
            Članak 1. stavak 2. točka (b), članak 1. stavak 3. točka (b), članak 1. stavak 4. točka (b) i članak 1. stavak 5. primjenjuju se od datuma pristupanja Ujedinjene Kraljevine Konvenciji o zajedničkom provoznom postupku.
            Međutim, ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji stupi na snagu do sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 269, 10.10.2013., str. 1.

            (2)  SL L 343, 29.12.2015., str. 558.

            (3)  SL L 226, 13.8.1987., str. 2.

            (4)  Odluka br. 1/2017 Zajedničkog odbora EU-EFTA o zajedničkom provozu od 5. prosinca 2017. o izmjeni Konvencije od 20. svibnja 1987. o zajedničkom provoznom postupku (SL L 8, 12.1.2018., str. 1.).


title: Provedbena uredba Komisije (EU) 2019/445 оd 19. ožujka 2019. o izmjeni Provedbene uredbe (EU) br. 367/2014 o utvrđivanju neto iznosa raspoloživog za rashode EFJP-a

text:
                  20.3.2019

                  HR

                  Službeni list Europske unije

                  L 77/64

         PROVEDBENA UREDBA KOMISIJE (EU) 2019/445
         оd 19. ožujka 2019.
         o izmjeni Provedbene uredbe (EU) br. 367/2014 o utvrđivanju neto iznosa raspoloživog za rashode EFJP-a
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 16. stavak 2.,
         budući da:

                     (1)

                     Provedbenom uredbom Komisije (EU) br. 367/2014 (2) utvrđuje se neto iznos raspoloživ za rashode Europskog fonda za jamstva u poljoprivredi (EFJP) te iznosi raspoloživi za Europski poljoprivredni fond za ruralni razvoj (EPFRR) za proračunske godine od 2014. do 2020. na temelju članka 10.c stavka 2., članaka 136., 136.a i 136.b Uredbe Vijeća (EZ) br. 73/2009 (3) te članka 7. stavka 2., članka 14. i članka 66. stavka 1. Uredbe (EU) br. 1307/2013 Europskog parlamenta i Vijeća (4).

                     (2)

                     U skladu s člankom 11. stavkom 6. Uredbe (EU) br. 1307/2013, Litva je do 1.kolovoza 2018. obavijestila Komisiju o svojoj odluci da izravna plaćanja smanji za 360 000 EUR i da se procijenjeni ishod tog smanjenja za kalendarsku godinu 2019. stavi na raspolaganje kao dodatna potpora za mjere ruralnog razvoja. Relevantne nacionalne gornje granice usklađene su Delegiranom uredbom Komisije (EU) 2019/71 (5).

                     (3)

                     U skladu s člankom 3. stavkom 1. Uredbe Vijeća (EU, Euratom) br. 1311/2013 (6), iznos gornje granice za izdatke povezane s tržištem i izravna plaćanja višegodišnjeg financijskog okvira utvrđen u Prilogu I. toj Uredbi usklađuje se u okviru tehničkih prilagodbi propisanih u članku 6. stavku 1. te Uredbe nakon prijenosa između EPFRR-a i izravnih plaćanja.

                     (4)

                     Zbog tih izmjena potrebno je uskladiti neto iznos raspoloživ za EFJP kako je utvrđeno Provedbenom uredbom (EU) br. 367/2014. Radi jasnoće iznosi koje treba staviti na raspolaganje EPFRR-u trebali bi se također objaviti.

                     (5)

                     Provedbenu uredbu (EU) br. 367/2014 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 367/2014 zamjenjuje se tekstom u Prilogu ovoj Uredbi.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 549.

            (2)  Provedbena uredba Komisije (EU) br. 367/2014 оd 10. travnja 2014. o utvrđivanju neto iznosa raspoloživog za rashode EFJP-a (SL L 108, 11.4.2014., str. 13.).

            (3)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL L 30, 31.1.2009., str. 16.).

            (4)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

            (5)  Delegirana uredba Komisije (EU) 2019/71 od 9. studenoga 2018. o izmjeni Priloga I. Uredbi (EU) br. 1305/2013 Europskog parlamenta i Vijeća i Priloga III. Uredbi (EU) br. 1307/2013 Europskog parlamenta i Vijeća (SL L 16, 18.1.2019., str. 1.).

            (6)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

            PRILOG

                     „PRILOG

                                 (u milijunima EUR – tekuće cijene)

                                 Proračunska godina

                                 Iznosi stavljeni na raspolaganje EPFRR-u

                                 Iznosi preneseni iz EPFRR-a

                                 Neto iznos raspoloživ za rashode EFJP-a

                                 Članak 10.b Uredbe (EZ) br. 73/2009

                                 Članak 136. Uredbe (EZ) br. 73/2009

                                 Članak 136.b Uredbe (EZ) br. 73/2009

                                 Članak 66. Uredbe (EU) br. 1307/2013

                                 Članak 136.a stavak 1. Uredbe (EZ) br. 73/2009 i članak 14. stavak 1. Uredbe (EU) br. 1307/2013

                                 Članak 7. stavak 2. Uredbe (EU) br. 1307/2013

                                 Članak 136.a stavak 2. Uredbe (EZ) br. 73/2009 i članak 14. stavak 2. Uredbe (EU) br. 1307/2013

                                 2014.

                                 296,300

                                 51,600

                                 4,000

                                 43 778,100

                                 2015.

                                 51,600

                                 4,000

                                 621,999

                                 499,384

                                 44 189,785

                                 2016.

                                 4,000

                                 1 138,146

                                 108,659

                                 573,047

                                 43 950,242

                                 2017.

                                 4,000

                                 1 174,732

                                 111,026

                                 572,440

                                 44 145,682

                                 2018.

                                 4,000

                                 1 184,257

                                 110,213

                                 571,820

                                 44 162,350

                                 2019.

                                 4,000

                                 1 491,459

                                 111,358

                                 571,158

                                 43 880,341

                                 2020.

                                 4,000

                                 1 507,843

                                 112,401

                                 570,356

                                 43 887,112

               ”


title: Provedbena uredba Komisije (EU) 2019/446 оd 19. ožujka 2019. o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (Tekst značajan za EGP.)

text:
                  20.3.2019

                  HR

                  Službeni list Europske unije

                  L 77/67

         PROVEDBENA UREDBA KOMISIJE (EU) 2019/446
         оd 19. ožujka 2019.
         o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavke 2. i 3. te članak 38. točku (d),
         budući da:

                     (1)

                     Proizvodi koji se uvoze iz treće zemlje mogu se staviti na tržište Unije kao ekološki ako su obuhvaćeni potvrdom o inspekciji koju su izdali nadležna tijela, kontrolna tijela ili kontrolne ustanove priznate treće zemlje ili priznato kontrolno tijelo ili kontrolna ustanova. U skladu s djelovanjem 12. Plana djelovanja za budućnost ekološke proizvodnje u Europskoj uniji (2) Komisija je razvila sustav elektroničkog certificiranja za uvoz ekoloških proizvoda kao modul integriran u elektronički sustav TRACES uveden Odlukom Komisije 2003/24/EZ (3). Kako bi se poboljšalo funkcioniranje sustava elektroničkog certificiranja, u sustavu TRACES primjereno je koristiti kvalificirani elektronički pečat za ovjeravanje potvrda o inspekciji za potrebe Uredbe Komisije (EZ) br. 1235/2008 (4).

                     (2)

                     U Prilogu III. Uredbi (EZ) br. 1235/2008 utvrđen je popis trećih zemalja čiji su sustavi proizvodnje i mjere kontrole za ekološku proizvodnju poljoprivrednih proizvoda priznati kao ekvivalentni onima utvrđenima u Uredbi (EZ) br. 834/2007.

                     (3)

                     Australija je dostavila informaciju o promjeni internetske adrese njezina nadležnog tijela. Nadalje, promijenila su se imena kontrolnih ustanova „Australian Certified Organic Pty. Ltd” i „NASAA Certified Organic (NCO)”.

                     (4)

                     Prema informacijama koje je dostavio Čile tijela Čilea ne priznaju „ARGENCERT” kao kontrolnu ustanovu i stoga bi „ARGENCERT” trebalo izbrisati s popisa. Promijenjeno je ime „BIO CERTIFICADORA SERVICIOS LIMITADA”.

                     (5)

                     U Prilogu IV. Uredbi (EZ) br. 1235/2008 utvrđen je popis kontrolnih tijela i kontrolnih ustanova nadležnih za provođenje kontrola i izdavanje potvrda u trećim zemljama u svrhu ekvivalentnosti.

                     (6)

                     „BAȘAK Ekolojik Ürünler Kontrol ve Sertifikasyon Hizmetleri Tic. Ltd” obavijestio je Komisiju o promjeni svoje adrese.

                     (7)

                     Komisija je zaprimila i ispitala zahtjev od „CCPB Srl” za izmjenu njegovih specifikacija. Komisija je na temelju zaprimljenih informacija zaključila da je opravdano proširiti geografsko područje primjene priznavanja za kategoriju proizvoda A na Benin, Côte d'Ivoire i Togo, za kategoriju proizvoda D na Vijetnam i za kategorije proizvoda D i E na Sejšele i Hong Kong.

                     (8)

                     Komisija je provela istrage povodom sumnje u nepravilnosti za više serija proizvoda iz Kazahstana, Moldove, Rusije, Turske i Ujedinjenih Arapskih Emirata koje je „Control Union Certifications” certificirao kao ekološke. „Control Union Certifications” nije dao pravodoban i uvjerljiv odgovor na razne zahtjeve za informacije koje mu je dostavila Komisija. Osim toga, „Control Union Certifications” nije dokazao sljedivost i ekološki status tih proizvoda. Nadalje, „Control Union Certifications” izdao je potvrdu o inspekciji za proizvode koje su nadležna tijela države članice već ranije deklasirala u konvencionalne zbog ostataka pesticida. Stoga je Komisija odlučila povući priznavanje „Control Union Certifications” u skladu s člankom 12. stavkom 2. prvim podstavkom točkama (c), (d) i (f) Uredbe (EZ) br. 1235/2008 za sve kategorije proizvoda u odnosu na Kazahstan, Moldovu, Rusiju, Tursku i Ujedinjene Arapske Emirate. Stoga bi unose koji se odnose na te zemlje trebalo izbrisati s popisa priznatih kontrolnih ustanova i kontrolnih tijela u Prilogu IV. Uredbi (EZ) br. 1235/2008 za „Control Union Certifications”.

                     (9)

                     Komisija je zaprimila i ispitala zahtjev od „Ecocert SA” za izmjenu njegovih specifikacija. Komisija je na temelju zaprimljenih informacija zaključila da je opravdano proširiti geografsko područje primjene priznavanja za kategoriju proizvoda D na Kosovo.

                     (10)

                     Komisija je zaprimila zahtjev od „Florida Certified Organic Growers and Consumers, Inc. (FOG), DBA as Quality Certification Services (QCS)” za promjenu njegove adrese.

                     (11)

                     Komisija je zaprimila i ispitala zahtjev od „IBD Certificações Ltda” za izmjenu njegovih specifikacija. Komisija je na temelju zaprimljenih informacija zaključila da je opravdano proširiti geografsko područje primjene priznavanja za kategorije proizvoda A i D na Kolumbiju, Ekvador i Peru.

                     (12)

                     Komisija je zaprimila i ispitala zahtjev od „Organización Internacional Agropecuaria” za izmjenu njegovih specifikacija. Komisija je na temelju zaprimljenih informacija zaključila da je opravdano proširiti geografsko područje primjene priznavanja za kategorije proizvoda A i D na Rusiju te za kategoriju proizvoda E na Argentinu.

                     (13)

                     „Organska Kontrola” i „Quality Assurance International” obavijestili su Komisiju o promjeni svoje adrese.

                     (14)

                     U Prilogu IV. Uredbi (EZ) br. 1235/2008 kako je izmijenjena Provedbenom uredbom (EU) 2019/39 (5)„Letis S.A” pogrešno se navodi kao priznata kontrolna ustanova za kategoriju proizvoda B za Belize, Brazil, Kolumbiju, Kostariku, Dominikansku Republiku, Gvatemalu, Honduras, Panamu i El Salvador. Tu pogrešku treba ispraviti.

                     (15)

                     Osim toga, u Prilogu IV. Uredbi (EZ) br. 1235/2008 kako je izmijenjena Provedbenom uredbom (EU) 2019/39 „Organic Control System” pogrešno se navodi kao priznata kontrolna ustanova za kategoriju proizvoda E za Republiku Sjevernu Makedoniju. I tu pogrešku treba ispraviti.

                     (16)

                     Uredbu (EZ) br. 1235/2008 trebalo bi stoga izmijeniti i ispraviti u skladu s time.

                     (17)

                     Brisanje priznavanja „Letis S.A.” za kategoriju proizvoda B za Belize, Brazil, Kolumbiju, Kostariku, Dominikansku Republiku, Gvatemalu, Honduras, Panamu i El Salvador i brisanje priznavanja „Organic Control System” za kategoriju proizvoda E za Republiku Sjevernu Makedoniju trebalo bi se primjenjivati retroaktivno od datuma stupanja na snagu Provedbene uredbe (EU) 2019/39.

                     (18)

                     Mjere predviđene ovom Uredbom u skladu su s mišljenjem Odbora za ekološku proizvodnju,

               DONIJELA JE OVU UREDBU:

            Članak 1.
            Uredba (EZ) br. 1235/2008 mijenja se i ispravlja kako slijedi:

                        1.

                        U članku 13. stavku 2. drugi podstavak zamjenjuje se sljedećim:
                        „Izvornik potvrde o inspekciji tiskani je i rukom potpisani primjerak upotpunjene elektroničke potvrde u sustavu TRACES ili, u drugom slučaju, potvrda o inspekciji potpisana u sustavu TRACES s kvalificiranim elektroničkim pečatom u smislu članka 3. točke 27. Uredbe (EU) br. 910/2014 Europskog parlamenta i Vijeća (*1).

                           (*1)  Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.).”"

                        2.

                        Prilog III. mijenja se u skladu s Prilogom I. ovoj Uredbi.

                        3.

                        Prilog IV. mijenja se i ispravlja u skladu s Prilogom II. ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Točke 7. i 8. Priloga II. primjenjuju se od 31. siječnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 189, 20.7.2007., str. 1.

            (2)  COM(2014) 179 final.

            (3)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.).

            (4)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).

            (5)  Provedbena uredba Komisije (EU) 2019/39 оd 10. siječnja 2019. o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 9, 11.1.2019., str. 106).

            PRILOG I.
            Prilog III. Uredbi (EZ) br. 1235/2008 mijenja se kako slijedi:

                        1.

                        Unos koji se odnosi na Australiju mijenja se kako slijedi:

                                    (a)

                                    u točki 4. internetska adresa zamjenjuje se sljedećim: „http://www.agriculture.gov.au/”;

                                    (b)

                                    u točki 5. redci koji se odnose na kodne brojeve AU-BIO-001 i AU-BIO-004 zamjenjuju se sljedećim:

                                                „AU-BIO-001

                                                ACO Certification Ltd

                                                www.aco.net.au

                                                AU-BIO-004

                                                NASAA Certified Organic

                                                www.nasaa.com.au”

                        2.

                        U unosu koji se odnosi na Čile točka 5. mijenja se kako slijedi:

                                    (a)

                                    briše se redak koji se odnosi na kodni broj CL-BIO-004;

                                    (b)

                                    redak koji se odnosi na kodni broj CL-BIO-010 zamjenjuje se sljedećim:

                                                „CL-BIO-010

                                                BIO CERTIFICADORA SERVICIOS LIMITADA O BIOAUDITA

                                                https://www.bioaudita.cl”

            PRILOG II.
            Prilog IV. Uredbi (EZ) br. 1235/2008 mijenja se i ispravlja kako slijedi:

                        1.

                        U unosu koji se odnosi na „Bașak Ekolojik Ürünler Kontrol ve Sertifikasyon Hizmetleri Tic. Ltd” točka 1. zamjenjuje se sljedećim:

                                    „1.

                                    Adresa: Atatürk Mahallesi 1014. Sokak No:21 D:1, 35920 Selçuk/IZMIR, Turska”.

                        2.

                        U unosu koji se odnosi na „CCPB Srl” u točki 3. umeću se sljedeći redci po redu kodnih brojeva:

                                    „BJ-BIO-102

                                    Benin

                                    x

                                    —

                                    —

                                    —

                                    —

                                    —

                                    CI-BIO-102

                                    Côte d'Ivoire

                                    x

                                    —

                                    —

                                    —

                                    —

                                    —

                                    HK-BIO-102

                                    Hong Kong

                                    —

                                    —

                                    —

                                    x

                                    x

                                    —

                                    SC-BIO-102

                                    Sejšeli

                                    —

                                    —

                                    —

                                    x

                                    x

                                    —

                                    TG-BIO-102

                                    Togo

                                    x

                                    —

                                    —

                                    —

                                    —

                                    —

                                    VN-BIO-102

                                    Vijetnam

                                    —

                                    —

                                    —

                                    x

                                    —

                                    —”

                        3.

                        U unosu koji se odnosi na „Control Union Certifications” u točki 3. brišu sljedeći redci:

                                    „AE-BIO-149

                                    Ujedinjeni Arapski Emirati

                                    x

                                    x

                                    x

                                    x

                                    x

                                    x

                                    KZ-BIO-149

                                    Kazahstan

                                    x

                                    x

                                    x

                                    x

                                    x

                                    x

                                    MD-BIO-149

                                    Moldova

                                    x

                                    x

                                    x

                                    x

                                    x

                                    x

                                    RU-BIO-149

                                    Rusija

                                    x

                                    x

                                    x

                                    x

                                    x

                                    x

                                    TR-BIO-149

                                    Turska

                                    x

                                    x

                                    x

                                    x

                                    x

                                    x”

                        4.

                        U unosu koji se odnosi na „Ecocert SA”, u točki 3. umeće se sljedeći redak po redu kodnih brojeva:

                                    „XK-BIO-154

                                    Kosovo

                                    —

                                    —

                                    —

                                    x

                                    —

                                    —”

                        5.

                        U unosu koji se odnosi na „Florida Certified Organic Growers and Consumers, Inc. (FOG), DBA as Quality Certification Services (QCS)” točka 1. zamjenjuje se sljedećim:

                                    „1.

                                    Adresa: 5700 SW 34th st, suite 349, Gainesville, FL 32608, Sjedinjene Američke Države”.

                        6.

                        U unosu koji se odnosi na „IBD Certificações Ltda” u točki 3. umeću se sljedeći redci po redu kodnih brojeva:

                                    „CO-BIO-122

                                    Kolumbija

                                    x

                                    —

                                    —

                                    x

                                    —

                                    —

                                    EC-BIO-122

                                    Ekvador

                                    x

                                    —

                                    —

                                    x

                                    —

                                    —

                                    PE-BIO-122

                                    Peru

                                    x

                                    —

                                    —

                                    x

                                    —

                                    —”

                        7.

                        U unosu koji se odnosi na „Letis S.A” u točki 3. u redcima koji se odnose na Belize, Brazil, Kolumbiju, Kostariku, Dominikansku Republiku, Gvatemalu, Honduras, Panamu i El Salvador briše se križić u stupcu B.

                        8.

                        U unosu koji se odnosi na „Organic Control System” u točki 3. u retku koji se odnosi na Republiku Sjevernu Makedoniju briše se križić u stupcu E.

                        9.

                        U unosu koji se odnosi na „Organización Internacional Agropecuaria” točka 3. mijenja se kako slijedi:

                                    (a)

                                    umeće se sljedeći redak po redu kodnih brojeva:

                                                „RU-BIO-110

                                                Rusija

                                                x

                                                —

                                                —

                                                x

                                                —

                                                —”

                                    (b)

                                    u retku koji se odnosi na Argentinu dodaje se križić u stupcu E.

                        10.

                        U unosu koji se odnosi na „Organska Kontrola” točka 1. zamjenjuje se sljedećim:

                                    „1.

                                    Adresa: Kranjčevićeva 15, 71 000 Sarajevo, Bosna i Hercegovina”.

                        11.

                        U unosu koji se odnosi na „Quality Assurance International”, točka 1. zamjenjuje se sljedećim:

                                    „1.

                                    Adresa: 4370 La Jolla Village Drive, Suite 300, San Diego, CA 92122, Sjedinjene Američke Države.”


title: Provedbena uredba Komisije (EU) 2019/548 оd 2. travnja 2019. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Piemonte” (ZOI))

text:
                  5.4.2019

                  HR

                  Službeni list Europske unije

                  L 96/1

         PROVEDBENA UREDBA KOMISIJE (EU) 2019/548
         оd 2. travnja 2019.
         o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Piemonte” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku izvornosti „Piemonte” koji je podnijela Italija u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije (2) u skladu s člankom 97. stavkom 3. Uredbe (EU) br. 1308/2013.

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Piemonte” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 435, 3.12.2018., str. 11.


title: Provedbena uredba Komisije (EU) 2019/550 оd 2. travnja 2019. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Tierra de León” (ZOI))

text:
                  5.4.2019

                  HR

                  Službeni list Europske unije

                  L 96/4

         PROVEDBENA UREDBA KOMISIJE (EU) 2019/550
         оd 2. travnja 2019.
         o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Tierra de León” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku izvornosti „Tierra de León”, koji je podnijela Španjolska u skladu s člankom 105. Uredbe (EU) br. 1308/2013. Izmjena uključuje promjenu naziva iz „Tierra de León” u „León”.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije (2) u skladu s člankom 97. stavkom 3. Uredbe (EU) br. 1308/2013.

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije za naziv „Tierra de León” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 439, 6.12.2018., str. 4.


title: Provedbena uredba Komisije (EU) 2019/551 оd 3. travnja 2019. o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla „Graves supérieures” (ZOI)

text:
                  5.4.2019

                  HR

                  Službeni list Europske unije

                  L 96/5

         PROVEDBENA UREDBA KOMISIJE (EU) 2019/551
         оd 3. travnja 2019.
         o odobrenju izmjene specifikacije zaštićene oznake izvornosti ili zaštićene oznake zemljopisnog podrijetla „Graves supérieures” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev Francuske podnesen u skladu s člankom 105. Uredbe (EU) br. 1308/2013 za odobrenje izmjene specifikacije zaštićene oznake izvornosti „Graves supérieures”.

                     (2)

                     Komisija je u skladu s člankom 97. stavkom 3. Uredbe (EU) br. 1308/2013 objavila zahtjev za odobrenje izmjene specifikacije u Službenom listu Europske unije (2).

                     (3)

                     Komisiji nije dostavljen ni jedan prigovor u smislu članka 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Graves supérieures” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 449, 13.12.2018., str. 22.